Det kan meget vel være læren for en århusiansk mand, der endte sin torsdag aften i detentionen i Aalborg. Nordjyllands Politi fik en anmeldelse klokken cirka 21.30 om, at der gik en mand rundt på bare fødder i området omkring Rebildvej og Lyngvej i Skørping. En patrulje blev sendt til stedet, og fandt da også manden i området. Men han havde ikke lyst til at tale med ordensmagten - og endte med at give en af betjentene en knytnæve i hovedet. Politiet kvitterede med at tage ham med på stationen, hvor han har overnattet i detentionen. Nu vågner den 39-årige mand op til en sigtelse for vold mod tjenestemand - og nogle gevaldige tømmermænd, må man formode.

Opsummering:
Når snapsen går ind, går forstanden ud - og man risikerer at vågne op med gevaldige tømmermænd.